ming030890/wiki-yue-high-quality huggingface dataset:
跨平台遊戲

跨平台遊戲（英文：cross-platform play，簡稱 cross-play）係電子遊戲嘅一種，特徵係允許玩家使用唔同嘅硬件（即係個人電腦、遊戲機、同手機等嘅平台）參與同一隻遊戲。
唔同平台嘅性能唔同，所以喺製作跨平台遊戲嗰陣，製作師要面對多種技術上嘅問題，例如隻隻平台有嘅掣都唔同，所以製作師要諗「套操作方案要點設計，先確保到隻遊戲喺唔同平台玩都順暢」。
跨種族效應

跨種族效應（Cross-race effect），又叫做異族效應，指嘅係一種傾向，人分辨樣貌嗰陣對自己熟悉嘅種族人容易啲，而對其他種族人難嘅。喺認知心理學上，呢啲屬於記憶錯誤同偏差嘅一種。跨種族效應由Stephen Lindsay（英文：Stephen Lindsay）喺1991年提出。
雙子神偷

《雙子神偷》係喺2007年上映嘅香港動作喜劇電影，由香港資深動作指導江道海導演嘅唯一作品，主要由香港女子組合Twins擔正演出。呢部電影用雙胞胎做賣點，講述咗一個關於奪寶嘅故事。而呢部電影入圍咗臺灣第44屆金馬獎嘅「最佳視覺效果」同埋香港第27屆香港電影金像獎嘅「最佳動作指導」獎項。
雙孝女乞米養親娘

《雙孝女乞米養親娘》（英文：Ten Thousand Miles）係喺1960年嘅一部黑白粵語古裝片，由陳焯生執導，鄧碧雲、麥炳榮主演。

情節
馬小紅誣衊杜麗娘同恩人陸子良偷情，麗娘丈夫胡玉峰於是休咗麗娘娶小紅。玉峰上京赴考，兩個女大寶、小寶撞破後母小紅同管家畢承仁偷情而被人追殺，好彩被老僕人昌伯救咗。承仁對麗娘意圖不軌，糾纏之間誤殺咗小紅，重嫁禍俾麗娘，子良想辦法幫麗娘洗脫冤情，麗娘一家終於可以團圓。
雙小行星改道測試

雙小行星改道測試（英文：Double Asteroid Redirection Test，DART）係一項依家進行緊嘅美國航天任務，測試一種針對近地天體（NEO）避免撞擊嘅方法。呢個任務特登令一架空間探測器撞向雙生星嘅衛星雙衛一（Dimorphos），用嚟測試航天器撞擊嘅動能效應改唔改到一顆會同地球相撞嘅小行星嘅航道。
DART係美國國家航空暨太空總署（NASA）同埋約翰·霍普金斯大學應用物理實驗室（APL）嘅一個聯合項目，由 NASA 行星任務計劃辦公室管理，美國宇航局嘅幾個實驗室同埋辦公室提供技術支持。國際合作夥伴，例如歐洲、意大利同埋日本嘅太空機構，亦都有喺相關或後續項目幫手。
2018年8月，NASA 批准該項目開始最後嘅設計同埋組裝階段。DART喺2021年11月24號06:21:02（UTC）發射，亦喺2022年9月26號撞中目標。
雙子星

雙子星（Binary star），又叫雙星、聯星，係由兩粒恆星組成嘅恆星系統，重力會互相影響對方，質量比較細嘅（伴星）會繞住大嘅（主星）公轉。
雙層公寓

《雙層公寓》（日文：テラスハウス，英文：Terrace House）係日本富士電視台製作嘅真人騷節目，2012年開始製作，到2020年為止已經製作咗5輯。節目會安排幾個唔識嘅男女一齊住，紀錄佢哋嘅生活。
雙層巴士

雙層巴士係指有兩層嘅巴士，兩層車廂用樓梯連接。
世界上有唔少地方有雙層巴士，用嚟做觀光車或者長途客車，而用雙層巴士做城市巴士嘅地方就少啲。有雙層巴士做城市巴士嘅地方包括英國同佢嘅前殖民地（例如香港、新加坡、印度、愛爾蘭、南非）、德國柏林等等。
維基同享有多媒體嘅嘢：Double-decker buses
雙層巴士係巴士楔位文，重未完成，麻煩你幫手補充內容。
雙子座

雙子座（Gemini），係家下八十八西洋星座之一。佢響天球赤道一帶，佔天球面積514平方度。地球北半球來講，雙子座係冬天嘅星座，即係冬夜會見到。肉眼可以睇到嘅星，約莫70粒到。有一到四等星19粒，即係有1等星1粒、2等星2粒、3等星4粒、4等星12粒。
雙子座喺黃道12星座排第三。
雙子座有兩粒非常之光嘅星，喺希臘神話入便呢兩粒星係一對孖生兄弟。當中較暗嘅嗰粒叫α星（北河二），佢喺望遠鏡入便睇係一組雙星（查實佢係一組六合星）。第啲星都比較暗。唯有γ星可以喺城市燈光下睇到。

歷史
雙子座形象係孖生兄弟。
雙子座係古希臘托勒密所編嘅托勒密48星座之一。
1930年冥王星就係喺雙子座嘅δ星附近發現嘅。

占星
占星學上屬呢個星座嘅人係喺5月21號至6月21號出世。而呢段時間出世嘅人有雙重性格，多才多藝嘅意思。

深空天體
雙子座入便最光嗰嚿深空天體係疏散星團M35，喺雙子座η星嘅側邊，隔地球大概有2800光年咁遠，光度5級。

故事
星座符號：
希臘神話入便，有對孖生兄弟叫卡斯特（Castor，星官北河三）同波樂克斯（Pollux，星官北河二），由斯巴達皇后麗達（Leda）生嘅蛋孵出，阿哥卡斯特嘅老豆係斯巴達國王延達瑞斯（Tyndareus），細佬波樂克斯嘅老豆係天神宙斯，波樂克斯亦因此有不死之身。兩兄弟自細一齊大，感情好好。卡斯特擅長戰術，波樂克斯精於格鬥。佢哋都鍾意冒險，其中最出名嘅係阿哥號（Argo）遠征嘅故事。兩兄弟喺嗰次遠征中係重要嘅角色。聽講話有一次海面起咗暴風雨，奧菲斯即刻企喺船側彈豎琴，向眾神祈禱。兩兄弟頭頂都出現咗一粒大星，畀咗兩人力量嚟到頂過暴風雨。佢哋後嚟就俾人奉為航海嘅守護神。
17世紀天文學家約翰‧赫維留筆下嘅雙子座
後尾，兩兄弟亦有參與第啲冒險，冇諗到俾老友出賣，卡斯特死咗，留低有不死之身嘅波樂克斯。波樂克斯向宙斯請求同卡斯特同生共死。於是乎兩兄弟有半年喺天上，半年喺人間生活。呢個故仔可能係受雙子座從冬季到春季都出現喺日落嗰時嘅天空，其餘半年唔見蹤影而啟發。
雙層雞扒軍艦

雙層雞扒軍艦（英文：Double Down）係肯德基家鄉雞一隻產品，用兩塊雞扒夾住煙肉同芝士，扮到好似三文治，但完全無包嘅成份。呢隻產品喺2010年4月美國羅德島州普洛威頓斯首先推出，之後推廣到美國其他地方同世界各地。而香港就喺2015年8月第一次推出。
雨月14號

雨月14號（法文：14 Pluviôse），亦叫歐洲榛日（法文：Avelinier），係法國共和曆入面每年嘅第134日，離年尾重有231日（閏年232日）。
雨月15號

雨月15號（法文：15 Pluviôse），亦叫牛乸日（法文：Vache），係法國共和曆入面每年嘅第135日，離年尾重有230日（閏年231日）。
雨月16號

雨月16號（法文：16 Pluviôse），亦叫黃楊日（法文：Buis），係法國共和曆入面每年嘅第136日，離年尾重有229日（閏年230日）。
雲景道

雲景道（英文：Cloud View Road），係香港寶馬山一條馬路，由天后廟道同炮台山道交界開始，去到寶馬山道。
雲母

雲母係一類層狀嘅鋁矽酸鹽礦物，外面閃令令，好易一塊塊剝落。出現喺多種岩石，例如花崗岩嘅佢係隻好好嘅絕緣體。
雲枕山

雲枕山（Wan Cham Shan），係香港嘅山，海拔高266米，喺南區，附近範圍劃咗入石澳郊野公園。
雲杉屬

雲杉屬（學名：Picea）係松柏門松科下一個屬，常綠喬木植物，有35種。
選民登記申請表

選民登記表，又叫選民登記申請表，係一份當局設計嘅申請表格，通過呢份文件畀將來選民做選民登記，明確表示有意參與將來選舉，以合資格選民投票。嚮指定期間，若果未交回呢份表格畀選民登記辦事處，即使可能有投票權，都唔可能准投票，除非當局有特別批准。
選民登記表入面，有選民個人資料同埋登記說明，包括點先係「合資格選民」。列出禁止做票嘅忠告，例如若果干犯將會依法檢控。
選票

選票係選舉時候即場填嘅一份文件，選民用佢嚟表達鐘意選擇邊個候選人出選。投票權就係選民有冇呢張選票。
嚮選票上面，會順序列出所有參選人個名，選民按規矩加印章，再送入投票箱就得啦。
之後，當局會開箱點票，又或者公開唱票。嚮兵荒馬亂嘅地方，選票會有人搶，所以當局要出動軍警武裝保安。
選舉

選舉（英文：Election），係一種正式嘅決策過程，喺呢個過程裡面會由選民投票，選出某個職位嘅擔當人選，或者作出某項適用於成個組織嘅決定。所以，選舉嘅性質係有別於其他選擇方法，例如比賽篩選、隨機決定或者市場決定。
喺實行代議民主制（中文：代議民主制）嘅國家同地區，會透過選舉決定議會成員、國家元首同政府首腦（總統、總理、首相）嘅相關人選，亦會用佢來選出地方政府嘅行政官員。另外，民間團體、學校同埋公司，一般來講亦都採用選舉作為人事決策嘅手段。
選舉又可以分為大選同補選，前者通常係定期進行而且選出一個政治機關嘅全部／大部份空缺，後者就只會選出一個或者少量嘅空缺。

選舉資格
選舉權（中文：選舉權）（邊個可以投票）係選舉嘅中心議題。選民唔一定包括全部公民：所有國家都有投票最低年齡嘅限制，而且某啲人口係排除喺選舉之外。
喺某啲國家，法律規定公民必須履行投票嘅義務，如果有資格投票但刻意唔參與，就有可能被處以一啲懲罰，例如小額罰款或者拘役。
選舉公報

選舉公報係指喺選舉投票前夕由選舉委員會印製畀選民嘅報紙，公報上會印有候選人嘅名冊同政見、投票注意事項等。選舉公報喺大部份嘅民主國家都有，主要係畀選民知道有邊幾個候選人參加呢場選舉。
選舉呈請

選舉呈請（英文：Election Petition）係畀人推翻議會選舉結果嘅司法程序，起源自英國，而畀過英國管治嘅香港、紐西蘭等地亦都有同類嘅制度。
若果呈請勝訴，就會推翻受影響議席嘅選舉結果，原本當選者就會無咗議員資格，當局再按情況去安排補選填補議席空缺。
選美活動

選美活動即是評選一個國或地區最好樣嘅女性或男性嘅活動，響現代哩啲時常帶有咗商業性。
選舉事務處

選舉事務處（英文：Registration and Electoral Office, REO）係香港政府負責選舉工作嘅部門，隸屬政制及內地事務局，亦係選舉管理委員會（選管會）嘅行政支援機構。選舉事務處協助選管會執行《選舉管理委員會條例》所規定嘅法定職能，入面包括協助市民登記做選民、劃分選區、制定選舉條例同選舉活動指引等。行政長官、選舉委員會界別、立法會同區議會選舉工作，都交畀呢個部門負責。不過，選舉事務處喺職能上屬於執行部門，對選舉政策並無決策權，相關權力喺政制局同選管會。
選舉事務處喺1994年成為香港政府部門之前屬於布政司署轄下憲制事務科嘅內部機構。1997年7月1號主權移交之後，選舉事務處隸屬政制事務局，2007年7月1號決策局重組之後被劃入新成立嘅政制及內地事務局。部門首長係總選舉事務主任，由行政長官委任並刊登《政府憲報》，職級係高級首席行政主任（首長級薪級第2點）。作為部門副首長嘅首席選舉事務主任領導選舉部（設有幾個分部），職級係首席行政主任（首長級薪級第1點），下面設有幾名職級屬於總行政主任嘅副總選舉事務主任。
選舉事務處喺2023年7月經立法會審批後，增設兩個首長級公務員職位，包括一個「首席選舉事務主任 (策劃及研究)」同一個「資訊科技管理主管」。首席選舉事務主任 (策劃及研究)由首席行政主任出任，領導委員會及研究部同埋選民登記部；資訊科技管理主管由總系統經理出任，領導資訊科技管理部；原本嘅首席選舉事務主任改名做「首席選舉事務主任 (選舉)」，繼續領導選舉部。選舉事務處總部原本喺灣仔港灣道25號海港中心10樓，2023年2月13號搬到長沙灣東京街西3號庫務大樓8樓。

歷任總選舉事務主任
内文：總選舉事務主任
職級係高級首席行政主任或者署理高級首席行政主任（首長級薪級第2點）。
邱霜梅博士（1993年7月－1996年6月）
張英才（1996年6月－1997年8月）
李榮（1997年8月－2004年12月30號）
林文浩（2004年12月30號－2007年10月11號）
丁徐慧明（2007年10月11號－2011年5月17號）
李柏康（2011年5月17號－2016年9月26號）
黃思文（2016年9月26號－2019年7月24號）
黃文超（2019年7月24號－2019年10月2號，署任）
黃文超（2019年10月2號－2020年1月14號）
翁應輝（2020年1月14號－2022年1月12號）
黃文超（2022年1月12號－2024年9月11號）
陳淑華（2024年9月11號－）

歷任首席選舉事務主任
2018年5月前係編外職位，後改成常額職位，2023年7月另增設一個編外職位。
陳陳瑞儀（2008年4月－2008年10月）
陳紹麟（2011年1月－2013年4月）
馬笑虹（2014年7月－2018年3月）
黃文超（2018年3月－2019年9月）
李復滿（2019年9月－2020年1月）
黃文超（2020年1月－2021年1月）
何觀玲（2021年1月－2021年11月）
陳竹燕（2021年11月－2022年1月）
陳淑華（2022年1月－2024年8月）
陳黃潔明（2023年8月－2024年2月）
林暉（2024年3月－ ）
陳志成（2024年8月－ ）

歷任資訊科技管理主管
2023年7月設立嘅首長級編外職位，由總系統經理擔任，領導資訊科技管理部。
翁慧卿（2023年1月－2024年3月）
劉成方博士（2024年4月－ ）

爭議事件
2016年香港立法會選舉期間，選舉事務處嘅職員唔見咗一本入面有大約8000個已登記選民個人資料嘅選民登記冊。2017年香港行政長官選舉期間，選舉事務處唔見咗兩部分別入面有大約1200個選舉委員會委員同全港超過300萬個已登記選民個人資料嘅手提電腦。2021年選舉委員會界別分組選舉期間，選舉事務處人員用咗遠超預計時間嘅14個鐘完成點算4千幾張選票同公布結果。2022年3月同4月，選舉事務處有職員喺發送電郵期間因操作錯誤洩露選民同選委嘅個人資料。2023年香港區議會選舉期間，電子選民登記冊系統再次出現故障，行政長官李家超責成選管會成立由選舉事務處資訊科技管理部、政府資訊科技總監辦公室、香港警務處相關部門組成嘅專責小組調查事件，2024年1月公布嘅調查結果確認事故係選舉事務處資訊科技管理人員技術出錯導致。
陳醒生

陳醒生，香港親中派人士。

政治參與同經歷
佢係香港親中派嘅成員。
佢亦曾經簽名支持北京未經諮詢或香港人同意嘅所謂完善選舉制度，大幅度削減香港立法會直選議席比例同增加過濾異見人士嘅單方面政治審查。
陳邦彥

陳邦彥（粵拼：can4 bong1 jin6；1603年—1647年），字會賦（wui6 fu6），號巗野（ngaam4 je5），廣東順德龍山人，係嶺南名儒、詩人、抗清英烈、「嶺南三忠」之一，亦係詩人陳恭尹個老頭。佢亦係嶺南名家屈大均嘅老師。
明永曆元年（1646年），清兵打清遠城，陳邦彥帶兵防守，之後見都無行喇，就退到青林草堂，跳入西池自殺，死唔去。後尾被清朝人殺。佢個墓喺廣州市增城區，請睇：陳邦彥墓。
陳金平

陳金平，美籍華人，中國共產黨間諜，有份以「美國長樂公會」名義，幫中共設立「海外警察站」，協助中國政府進行監控、統戰任務。
佢長期擔任中共海外打手，政治上佢支持兩岸統一，曾經協助中共組織反對法輪功抗議活動同埋蔡英文過境美國。
喺2023年4月，佢同另一中共間諜盧建旺被美國聯邦調查局拘捕。
陳金浪

陳金浪（粵拼：can4 gam1 long6；1961年2月12號—2006年7月25號；本名陳忠誠），係星加坡男歌手、詞曲作家。

簡歷
2006年7月25號，佢因腸癌過世。
陳達燊

陳達燊（粵拼：can4 daat6 san1，Chan Tat Sun，1970年9月11號—），喺澳門出世，係咗退役嘅澳門足球運動員，前澳門足球代表隊嘅成員。
陳鄧源

陳鄧源，香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。之後佢喺李家超無提政綱嘅情況下，有份提名李家超參與2022年香港行政長官選舉。
高橋英則

高橋英則 ，係日本嘅一個男配音員。

配音作品一覽
呢個表唔完整，歡迎加料。
高橋花

高橋花（2000年2月19號—）係日本足球員，踢後衞，曾經喺2019年間為日本女子足球代表隊出場1次。
高橋英辰

高橋英辰（1916年4月11號—2000年2月5號）係退役日本足球員，教練，執教過日本足球代表隊。
高橋諒

高橋諒（1993年7月16號—）係日本足球員，司職後衞，效力名古屋鯨魚。
高橋豐二

高橋豐二（1915年9月—1940年3月5號）係大日本帝國足球員，司職前鋒，喺東京帝國大學讀書嗰陣入過足球部，亦參加過1936年夏季奧林匹克運動會。（日本 3-2 瑞典 8月4日，日本 0-8 意大利 8月7日）
高橋豐二大學畢業後加入海軍，1940年3月喺訓練事故中死咗。
佢阿爺係前日本首相高橋是清。
高橋里枝

高橋里枝 ，係日本嘅一個女藝人同埋配音員。
高橋良太

高橋良太（1986年12月28號—）係日本足球員，司職中場，效力過名古屋八鯨，FC刈谷，及金澤薩維根。
高橋茂

高橋茂係大日本帝國足球員，司職前鋒，曾經喺1927年爲日本足球代表隊出場2次，重參加過1927年遠東運動會。
高橋貞洋

高橋貞洋（粵拼：gou1 kiu4 zing1 joeng4；1959年10月7號—）係日本足球員，踢前鋒。佢代表日本參加過1979年國際足協世界青年錦標賽。
青春派

《青春派》係一部由劉杰執導嘅2013年中國電影，劇情敘述一班就嚟參加高考嘅學生喺青春期戀愛、家庭同夢想之間面臨嘅勇敢、叛逆及阻礙。擔任主角嘅董子健獲得第50屆金馬獎最佳新演員提名。
青木和代

青木和代，係日本嘅一個女藝人同埋配音員。
青木亮太

青木亮太（1996年3月6號—）係日本足球員，司職中場，效力名古屋鯨魚。
青木剛

青木剛（1982年9月28號—）係日本足球員，司職中場，曾經喺2008～2009年間爲日本足球代表隊出場2次。
青春株式會社

《青春株式會社》（英文：Youth Society）係臺灣女子歌唱組合S.H.E嘅第2張錄音室專輯，2002年1月29號響華研國際音樂發行。
青朗公路

青朗公路（粵拼：cing1 long5 gung1 lou6；英文：Tsing Long Highway）係香港新界一條快速道路，公路由係青衣北岸，去到元朗凹頭。
香港政府現時編佢入三號幹線尾段，同埋九號幹線中段。當中有汀九橋、大欖隧道同元朗引道三部份。
馬利奧籃球 3對3鬥牛賽

馬利奧籃球 3對3鬥牛賽（英文：Mario Hoops 3-on-3），係由任天堂開發籃球嘅體育遊戲，2006年推出。
馬利奧派對超級巨星

馬利奧派對超級巨星（英文：Mario Party Superstars），係由任天堂同埋ND Cube合作開發嘅派對遊戲，2021年10月29日喺任天堂Switch推出。本作收錄咗100個嚟自歷代《馬利奧派對》1至10代作品嘅小遊戲同埋5個遊戲地圖。
香港智障人士體育協會

中國香港智障人士體育協會，係一個香港以智能障礙人士做服務對象嘅運動組織，喺1978年成立。佢哋係「國際智障人士體育聯盟」會員。佢哋嘅泳隊同埋田徑隊喺國際有啲地位。
1997年第一次參加「弱智人士體育聯盟田徑公開錦標賽」。同一年第一次以中國香港身份喺「國際智障人士體育聯盟世界游泳錦標賽」入面出賽。

攞過嘅獎
1997年：「里斯本弱智人士體育聯盟田徑公開錦標賽」100米金牌（陳富生）
2000年：「悉尼傷殘人士奧運會」乒乓球女子單打金牌及女子跳遠銀牌
2004年：「雅典傷殘人士奧運會」乒乓球女子單打項目銀牌。
香港會所大廈

香港會所大廈係香港會總部，喺香港島中環昃臣道1號。呢座樓有三代，舊時叫香港會大樓，第一代喺皇后大道中近德己立街口到雲咸街口，1846年開始用，到1897年拆咗；第二代搬到現址，1897年起好，到1981年拆咗；第三代1984年起好。
香港星

香港星（3297 Hong Kong），即係小行星3297，係太陽系小行星帶嘅一粒小行星，喺1978年11月26號發現。
香港暴雨警告信號

香港暴雨警告信號係香港出現暴雨或預測就嚟有暴雨嗰陣，由香港天文台發出嘅警告信號。呢個警告系統獨立於其他氣象警告，例如熱帶氣旋警告信號或強烈季候風信號、雷暴警告、山泥傾瀉警告同新界北部水浸特別報告，呢啲警告可同時生效，但由於惡劣天氣下唔會出現結霜，所以呢個警告唔會同霜凍警告同時生效。暴雨警告信號將透過香港各電台同電視台廣播，其中電視螢光幕會喺節目播出期間出現顏色雨雲標誌。發出暴雨警告信號目的係及早提醒市民香港就嚟落大雨，可能造成嚴重混亂，並確保各緊急服務機構同部門都已經準備好，隨時處理因暴雨可能造成嘅緊急事故。

發出紀錄
由暴雨警告信號系統喺1992年設立以嚟，香港每年都會發出暴雨警告信號，黃色同紅色暴雨警告信號每年都有發出，但黑色暴雨警告信號就得某啲年份發出，以下係每年發出暴雨警告信號嘅次數（資料來源：香港天文台）：
另外，根據香港法例第62章《司法程序（烈風警告期間聆訊延期）條例》第5(1)(a)(i)條，依家只有黑色暴雨警告信號（1997年同之前亦包括紅色暴雨警告信號）喺香港法律入面會被叫做「暴雨警告」；而天文台喺取消黑色暴雨警告信號後，天文台台長要根據該條例第5(2)條，盡快喺憲報公告宣布嗰次「暴雨警告」嘅開始同終止日期同時間。

暴雨警告紀錄之最
以下紀錄由1998年開始計。 呢段時間一致以廿四小時制東八區時間（UTC+8）做準。

黃色暴雨警告信號
而喺1999年8月25日05:45至16:00發出的黃雨警告，是取代較高信號的黃雨警告中最長，達10個鐘15分鐘。

紅色暴雨警告信號
而在2008年6月7號11:00至11:30發出嘅紅雨警告，係取代黑雨警告嘅紅雨警告入面最短，維持半個鐘。

總生效時數
呢個紀錄由發出信號至取消所有信號當做一次，發出更高信號或改發較低信號唔會分開計。
香港會所

香港會所（The Hong Kong Club），又稱香港會，舊時唐人叫佢新公司（Hongkong Club），旗下包括香港國際遊艇俱樂部和多艘私人郵輪，係香港一會所，會員皆香港上層士紳，非富則貴。會所一八四六年（清宣宗道光26年）成立，會址喺香港島中環昃臣道一號，皇后像廣場附近，和平紀念碑側。
香港會所原本只爲英國人而設，連唐人都唔可以入會。

史
十九世紀末，《香港雜記》有寫：「臬署在中環與新公司相對」，又寫「新公司樓建三層，騎樓亦極寛展，鋪陳明凈，書樓尤極繁華，官紳富商多會於此，無賓主之拘，頗稱利便。」又寫「雲咸街在新公司之側」。臬署卽舊高等法院大樓。當年洋人三大會舘，有英國人嘅新公司，葡萄牙人嘅西洋會館，同埋德國人嘅德國會館。
香港會館，原本喺中環雲咸街。一八九七年搬咗去昃臣道。
香港時間

香港標準時間，或者叫香港時間（Hong Kong Time，HKT），係香港用嘅時間，由香港天文台授時系統負責管理。香港標準時間係比協調世界時快8個鐘，即係位於東八區UTC+8。
殖民地時代早期，香港時間係靠天文台嘅天文觀測報時。香港喺1904年用格林尼治標準時間，1972年先至採用協調世界時。當國際協調時間係凌晨0:00時，香港係上晝8點。

歷史
香港天文台授時系統係負責香港時間嘅授時服務。1885年1月1號13:00，香港天文台喺尖沙咀警署降咗一個時間球作為報時訊號，開始咗香港時間嘅標準。當時香港時間係用當地標準時間（LMT）- UTC+7:36:41。1905年元旦，香港時間正式確定為格林尼治標準時間快8個鐘（GMT+8）。1972年1月1號，香港時間改以協調世界時作為法定時間標準。而家，香港天文台以銫原子鐘報時系統作為香港時間嘅標準，誤差僅為每日1微秒之內。

香港夏令時間
香港喺1941年4月1號至9月30號開始實行夏令時間，即係夏季期間嘅日子比正常時間快一個鐘。1941年12月，日軍佔領香港。喺香港日治時期，香港名義上全年採用夏令時間，實際上係令到香港時間同日本標準時間（UTC+9）一致。香港重光後，由1946年至1980年，香港時間恢復只喺夏季期間採用夏令時間，一般係4月中至10月中。1980年，香港天文台認為香港緯度比較低，唔使用夏令時間，所以取消咗夏令時間。

時間校對
收聽由香港電台發佈嘅六秒信號，亦可以上天文台授時服務網頁。
香港會計諮詢專家協會

香港會計諮詢專家協會係一個2021年成立嘅香港親中派會計界組織。喺北京未經諮詢或香港人同意，強行修改香港選舉制度之後，呢個會成為咗會計界選委嘅『指定團體』提名機構。

成員資料
創辦人同首任董事包括有份被財政部聘任作會計諮詢專家嘅羅兵咸永道（PwC）亞太及中國主席趙柏基，同埋中廣核新能源助理總裁李健。
香港時報

《香港時報》係香港一份摺咗嘅報紙，1939年創刊，由國民黨打理，初頭叫《國民日報》，1949年改名《香港時報》，1983年因為臨近香港主權移交而停刊。
香港暑熱指數

香港暑熱指數（英文：Hong Kong Heat Index）係香港天文台製訂嘅天氣指數，根據「自然濕球溫度」、「黑球溫度」同「乾球溫度」綜合計算，綜合反映咗溫度、濕度、風速同太陽照射嘅影響，令市民了解炎熱天氣嘅情況。
香港天文台喺2014年開始推出香港暑熱指數，並喺2017年喺京士柏以外新增上水雙魚河嘅指數數據。
野崎雅也

野崎雅也（1993年8月3號—）係日本足球員，司職中場，效力長野帕塞羅。
野嶽惇也

野嶽惇也（1994年9月11號—）係日本足球員，司職前鋒，效力鹿兒島聯。
野崎桂太

野崎桂太（1990年4月25號—）係日本足球員，司職前鋒，效力過群馬草津溫泉。
野崎陽介

野崎陽介（1985年2月16號—）係日本足球員，司職中場，效力橫濱FC。
野川櫻

野川櫻 ，係日本嘅一個女藝人同埋配音員。
野本安啓

野本安啓（1983年6月25號—）係日本足球員，司職後衞，效力過市原JEF聯，Albirex Niigata Singapore，札幌岡薩多，北九州新浪，岡山綠雉，長崎成功丸，及秋田藍閃電。
野島裕史

野島裕史 ，係日本嘅一個男配音員。

配音作品一覽
呢個表唔完整，歡迎加料。
野嶋良

野嶋良（1979年10月5號—）係日本足球員，司職中場，效力過富山勝利。
非份之想

《非份之想》係何嘉莉嘅第三張音樂專輯（第二張迷你專輯），1999年11月推出，共收錄5首歌曲、3首純音樂同埋1個音樂錄影帶。
非一般媽媽

《非一般媽媽》（To Mum With Love）係新加坡新傳媒喺2004年推出嘅一套電視劇，由朱咪咪、李銘順、鄭雪兒、戚玉武、李文海同埋白薇秀主演。故事講述朱咪咪飾演嘅杜彩霞，本身係一個巴士司機，因為一次意外死咗，但係放唔低自己嘅仔女，仲有自己嘅同事，從而發生嘅故事。

碎料
喺劇中有感情線嘅戚玉武同埋白薇秀，兩人喺2014年結婚。
非典型肺炎

非典型肺炎（英文：atypical pneumonia），簡稱非典，係一個總稱，泛指所有由某種未知嘅病原體引起嘅肺炎。呢啲病原體，有可能係冠狀病毒、肺炎支原體、肺炎衣原體或者退伍軍人菌引起嘅肺炎症狀。非典型肺炎出名嘅例子有三種，包括2003年沙士、2012年新沙士同埋2020年武漢肺炎。
靜電計

靜電計係種能測量電荷同電壓嘅儀器。現代靜電計好多都會用真空膽或者固態電子零件去測量。
非信者章

非信者章係伊斯蘭教典籍《可蘭經》入面嘅第109章（蘇拉）。
非傳遞博弈

非傳遞博弈（intransitive game / non-transitive game）係博弈論上嘅一類博弈，指場博弈當中有所謂嘅「偏好迴圈」，即係話例如選擇 A 好過選擇 B，選擇 B 好過選擇 C，但選擇 C 又好過選擇 A（兜咗個圈），而唔係好似正常嘅博弈噉－A > B 同 B > C 就暗示 A > C。例如猜包剪揼就係噉嘅情況。
非一般的譚詠麟

《非一般的譚詠麟》係香港歌手譚詠麟發行第42張粵語專輯。
非凡三俠

《非凡三俠》（英文：The Impossible 3）係邵氏兄弟同雙威集團合作拍攝製作嘅劇集，由張智霖、黃宗澤同周秀娜領銜主演，由陳豪、王浩信、王敏德、商天娥、鄭丹瑞、沈震軒同吳業坤聯合演出，監製樂易玲，總共6集，每集唔連廣告約45分鐘。呢套劇安排響優酷、myTV Gold、TVB Anywhere同無綫電視翡翠台播。
無綫電視翡翠台喺2020年12月28號到2021年1月2號禮拜一到六20:30-21:30播，係繼2018年《冒險王衛斯理之無名髮》之後，翡翠台用一個禮拜時間就播完嘅劇集。
馬己仙峽

馬己仙峽，係香港香港島中西區一個山坳，喺歌賦山西面，寶雲山東面，海拔300米。馬己仙峽有四條路交匯：馬己仙峽道、司徒拔道、山頂道同甘道。
馬岱

馬岱（岱讀代，粵拼：maa5 doi6；生卒年不詳），扶風茂陵人，中國三國時代蜀漢武將。馬超堂弟。

生平
馬岱跟隨馬超投靠劉備，據《三國志》載，馬超死前話「臣門宗二百餘口，為孟德所誅略盡，惟有從弟岱，當為微宗血食之繼，深托陛下，余無復言。」，後來馬岱成為平北將軍，進爵「陳倉侯」。
諸葛亮死後，楊儀命馬岱追斬魏延（《三國志‧魏延傳》）。三國演義中『誰敢殺我』嘅劇情係假嘅。
馬巒街道

馬巒係中國廣東深圳坪山區下邊嘅一個街道，叫馬巒街道，下轄4個社區。
馬己仙峽道

馬己仙峽道（英文：Magazine Gap Road）係香港半山區馬己仙峽一條馬路，由花園道同羅便臣道交界開始，去到山頂道同甘道交界。
馬島狸

馬島狸（Cryptoprocta ferox，ˈfuːsə or /ˈfɒsə/）係馬達加斯加現存最大隻嘅食肉哺乳動物。皮毛由淺紅色到深紅色不等。好似松鼠咁敏捷，個樣同行為都好似雲豹係獨居嘅食肉動物。日頭同夜晚都會出嚟搵食。識得跳同埋爬樹。曾經有人認為佢哋只會捉狐猴嚟食，但其後有人發現會捉牲畜嚟食，亦都因為咁經常俾人捕殺。
Cryptoprocta ferox
Fossa illustration circa 1927
馬己仙峽配水庫遊樂場

馬己仙峽配水庫遊樂場，香港公園之一，遊樂場之一，喺馬己仙峽大廈及馬己仙峽道對面，英文叫Magazine Gap Service Reservoir Playground。行政上歸中西區。設施有緩跑徑、健身徑。
閏三月二十

閏三月二十係黃曆閏年時閏三月第二十日。因為閏三月唔係年年有，平時紀念都會響三月二十。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月初一

閏三月初一係黃曆閏年時閏三月第一日。因為閏三月唔係年年有，平時紀念都會響三月初一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月初九

閏三月初九係黃曆閏年時閏三月第九日。因為閏三月唔係年年有，平時紀念都會響三月初九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月

閏三月係黃曆一個閏月，響三月之後。閏三月係閏年先可能有，係嗰年第四個月。
閏三月三十

閏三月三十係黃曆閏年時閏三月第三十日。因為閏三月唔係年年有，平時紀念都會響三月三十。呢日淨係大月嗰陣先有。如果閏三月係大月，就係閏三月最後一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月初七

閏三月初七係黃曆閏年時閏三月第七日。因為閏三月唔係年年有，平時紀念都會響三月初七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月初五

閏三月初五係黃曆閏年時閏三月第五日。因為閏三月唔係年年有，平時紀念都會響三月初五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月初八

閏三月初八係黃曆閏年時閏三月第八日。因為閏三月唔係年年有，平時紀念都會響三月初八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月初三

閏三月初三係黃曆閏年時閏三月第三日。因為閏三月唔係年年有，平時紀念都會響三月初三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月初二

閏三月初二係黃曆閏年時閏三月第二日。因為閏三月唔係年年有，平時紀念都會響三月初二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
非門

非門（NOT），又叫反相器，係其中一個最基本嘅邏輯門，得一個輸入值，入0出1，入1出0。
靠背壟

靠背壟（Kau Pui Lung，舊Hau Pui Loong）係香港一撻地，亦係一條村，喺九龍半島山嘅東面谷地。北面係馬頭圍，西南係採石山，東北係馬頭涌，東南係土瓜灣。原村約莫喺今日農圃道一帶。
有大街靠背壟道通往靠背壟。

史
靠背壟係谷地，以前有一條村喺度。而且重有條河仔流向東面，經馬頭角村附近，流入九龍灣。本來成個谷都係田。
以前有靠背壟墳場，墳場有十九頃地。有尐係疫症墳場，一九一三年所設，安葬咗一八九四到一九零一年間因為鼠疫而死嘅人。墳場喺一九四八年搬走。
香港中文大學前身之一嘅新亞書院，初時就係喺靠背壟，喺天光道同農圃道之間，今日就有間新亞中學喺度。
半山壹號個商場壹號名薈個入口都係喺靠背壟道，唔係跟地址採石山常盛街。
非黑即白

非黑即白（false dichotomy），又叫做假二分法、假兩難推理、假排中律（excluded middle）等等，係一種邏輯謬論。喺呢種謬論入面，犯嘅人事先已經假設咗某件事只係得兩種可能性，一樣嘢唔係啱就實係錯。呢種諗法之所以有問題，就係因為忽視咗其他喺兩個選擇中間嘅可能性，所以又叫「排中」。通常犯者只會考慮到一咋可能性嘅兩極端：例如我話你係錯，咁所以我就一定係啱。但係，其實有可能係兩個都錯、亦有可能係每人啱啲錯啲。因為諗嗰個人唔能夠考慮得到喺兩極以外嘅存在，淨係用黑同白嘅兩極模式嚟諗嘢，所以叫「非黑即白」。
靠把口搵食

《靠把口搵食》（Sing A Meal）係香港電視娛樂製作嘅真人騷節目，2020年6月22號到7月4號逢禮拜一到五22:30-23:00喺ViuTV播。節目由香港唱作人李拾壹同嚟自臺北嘅徐丹丹主持，喺臺北嘅餐館賣唱去換返餐食。
靠背壟道

靠背壟道（Kau Pui Lung Road）係香港嘅一條行車馬路，響九龍土瓜灣西面、紅燈山東面，由天光道同合一道交界開始，去到浙江街，0.5公里長。呢條路係因為舊時有靠背壟呢條村而有呢個名。
非阿基米德幾何

喺數學上，非阿基米德幾何（英文：non-Archimedean geometry）係泛指任何設咗「阿基米德公理唔成立」嘅幾何理論體系，特性通常都會同歐幾里得幾何好唔同。
非類固醇消炎止痛藥

非類固醇抗發炎藥（英文：Non-Steroidal Anti-Inflammatory Drug，縮寫：NSAID），又譯做非甾體抗炎藥，係一類有解熱鎮痛效果嘅藥物，喺施用較高劑量時都會有消炎嘅作用。佢可以緩解M痛，或者係關節炎、痛風等疾病發作造成嘅疼痛，用喺開刀之後止痛都得。為人所知嘅非類固醇抗發炎藥有布洛芬、阿士匹靈。
閏十月廿七

閏十月廿七係黃曆閏年時閏十月第廿七日。因為閏十月唔係年年有，平時紀念都會響十月廿七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十月廿一

閏十月廿一係黃曆閏年時閏十月第廿一日。因為閏十月唔係年年有，平時紀念都會響十月廿一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十月廿九

閏十月廿九係黃曆閏年時閏十月第廿九日。因為閏十月唔係年年有，平時紀念都會響十月廿九。如果閏十月係小月，呢日就做閏十月最後一日。如果係大月，就係尾二嗰日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十月廿八

閏十月廿八係黃曆閏年時閏十月第廿八日。因為閏十月唔係年年有，平時紀念都會響十月廿八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十月廿三

閏十月廿三係黃曆閏年時閏十月第廿三日。因為閏十月唔係年年有，平時紀念都會響十月廿三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏四月

閏四月係黃曆一個閏月，響四月之後。閏四月係閏年先可能有，係嗰年第五個月。
閏十月廿五

閏十月廿五係黃曆閏年時閏十月第廿五日。因為閏十月唔係年年有，平時紀念都會響十月廿五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十月廿六

閏十月廿六係黃曆閏年時閏十月第廿六日。因為閏十月唔係年年有，平時紀念都會響十月廿六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十月廿四

閏十月廿四係黃曆閏年時閏十月第廿四日。因為閏十月唔係年年有，平時紀念都會響十月廿四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏十月廿二

閏十月廿二係黃曆閏年時閏十月第廿二日。因為閏十月唔係年年有，平時紀念都會響十月廿二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
香港婚禮

凡打算喺香港結婚嘅人，無論以任何儀式或場地舉行婚禮，都需要先向香港嘅婚姻登記處遞交「擬結婚通知書」。喺婚姻登記處或特許禮拜場所舉行嘅婚禮，準新人需要親自辦理擬結婚通知書。婚姻監禮人主持嘅婚禮，擬結婚通知書可以由婚姻監禮人代為辦理。
喺遞交擬結婚通知書之後，婚姻登記處、婚姻登記事務及紀錄辦事處會公開展示通知書嘅第I部份最少15日。喺呢段期間，任何喺法律上獲得授權嘅人，可以對呢宗婚姻提出反對，但係需要提交足夠證據，反對原因一般可以歸納做以下4大理由：
其中一方係重婚，曾經喺香港或香港以外嘅地方結婚
結婚雙方有血緣姻親關係
其中一方嘅心理上或性能力上有問題（例如其中一方係變性人，但係未完成變性手術）
其中一方未夠21歲，未獲得家長同意
如果15日之內冇人反對，而男女雙方又符合所有法定要求，呢對準新人就可以喺「婚姻登記官證明書」簽發之後三個月之內，根據《婚姻條例》結婚。

基督教
喺基督教教堂舉行婚禮 ，男女雙方都一定要係已經受洗嘅基督徒。如果唔係嗰間教堂嘅教友，需要向舉行婚禮嘅教堂提供自己教會嘅推薦信同埋已經完成婚前輔導嘅證明。部分教堂唔接受曾經離婚嘅人喺佢哋教堂舉行婚禮，如果男女其中一方曾經離婚嘅，只可以舉行新婚感恩會。
婚禮程序：
婚禮開始前，所有來賓﹑司琴﹑詩班入座
奏序樂，新郎同主禮嘉賓步入禮堂
奏婚樂，花仔花女、伴娘步入禮堂
奏婚樂，新娘步入禮堂
宣召
唱詩歌
祈禱同讀經
訓勉
牧師證婚
新郎讀出結婚誓詞
新娘讀出結婚誓詞
新郎新娘交換戒指
新人同主婚人簽署結婚證書（可能同時會有詩班獻詩）
新郎為新娘揭開頭紗
牧師為新人祈禱
唱詩歌
牧師祝福
奏殿樂，禮成，新人步出禮堂，然後拖手行入教堂接受掌聲
新人致謝
同來賓影相留念

天主教
喺天主教教堂舉行婚禮，需要男女雙方或其中一方係天主教徒，婚禮通常要喺一位司鐸或執事前面舉行，而且要有兩位見證人在場。
婚禮程序：
女方家長進入會場，新郎同伴郎喺神父陪同之下，由聖壇旁邊嘅房進入會場行到聖壇
神父領歌，同詩班一齊獻唱
神父宣告婚禮開始
新娘由家長（通堂係老豆）陪同進場，伴娘同花仔花女一齊進場
家長將新娘帶到聖壇前交畀新郎
神父開始禱告、獻詩同證婚
新人喺天主同來賓面前，宣告願意結為夫婦
新郎新娘交換戒指
新郎為新娘揭開頭紗，神父為新人祈福
獻詩
新人致謝
新人同主婚人簽署結婚證書
同來賓影相留念

佛教
香港粉嶺觀宗寺係香港第一間為佛教信徒合法舉行婚禮嘅道場。佛教信徒喺呢間寺度舉行婚禮，由法師證婚，獲頒結婚證明書，就可以成為香港註冊嘅合法夫婦。男女雙方都一定要係已經正式皈依嘅佛教徒，亦一定要符合香港法例嘅單身人士。
婚禮程序：
新人手執香﹑問訊，到主婚法師前請師
三皈依，一對新人喺佛前受三皈依
證婚法師向新人開示佛教家庭嘅責任﹑新人合掌恭聽
證婚法師問遮，問新人係咪願意嫁娶﹑互相扶持
證婚法師宣讀結婚證書，讀完之後，新人互相站立問訊，交換戒指
證婚法師致送佛珠畀新人，並誦消災吉祥咒，為新人祝福
新人同主婚人簽署結婚證書，證婚法師簽署見證
新人禮謝法師
佛前上供，禮成
新人可以同來賓影相留念同享用齋菜

道教
黃大仙祠係香港可以進行道教婚禮嘅廟宇，男女雙方都一定要係篤信黃大仙嘅善信，同埋要經過嗇色園遴選會員推薦。
婚禮程序：
向赤松黃大仙師上香同行三頂禮
神壇灑淨琳琅贊，淨天地神咒，香贊，請聖讀
向赤松黃大仙師行初頂禮
新人向赤松黃大仙師行獻禮
黃大仙師贊
向赤松黃大仙師行再頂禮同誦讀意文
新人向赤松黃大仙師再獻禮
新人向天上行三頂禮，新人向赤松黃大仙師行三頂禮，新人行三交拜禮
結婚證書簽署儀式
祝婚贊
向赤松黃大仙師行三頂禮
新人向赤松黃大仙師行二獻禮鐘鼓齊鳴
證婚功德
主禮人代表嗇色園向新人致賀詞
向赤松黃大仙師行三頂禮
禮成

婚姻監禮人婚禮
内文：婚姻監禮人
婚姻監禮人係指符合有關法定條件嘅執業律師同公證人，可以為新人監禮。婚禮可以喺任何時間同香港任何地方舉行，亦可以隨意定出婚禮程序。
亦有律師樓提供簡易結婚登記手續，只需要上去簽結婚證書，唔使着婚紗同禮服，五分鐘完成。

無宗教
根據《婚姻條例》第21條規定，為進行婚禮嘅誓詞儀式，登記官或婚姻監禮人首先要向雙方講出以下嘅宣述：
「喺兩位結為夫婦之前，本人喺職責上要提醒你哋：根據《婚姻條例》締結嘅婚姻係莊嚴而有約束力嘅，喺法律上係一男一女自願終身結合，不容他人介入。因此，（男方嘅名）先生、（女方嘅名）小姐，你哋嘅婚禮雖然冇世俗或宗教儀式，但你哋喺本人同現時在場嘅人面前當眾表示以對方為配偶，並為此簽名為證之後，便成為合法夫妻。」
之後男女雙方需要讀出以下誓詞：
男方讀出：「我請在場各人見證：我（男方嘅名）願以妳（女方嘅名）為我合法妻子。」
女方讀出：「我請在場各人見證：我（女方嘅名）願以你（男方嘅名）為我合法丈夫 。」
香港婚後事

《香港婚後事》（英文：Hong Kong Happy Ever After Special）係香港無綫電視清談節目，由劇集《婚後事》主角演員黎諾懿、陳自瑤、賴慰玲、羅天宇主持，同唔同嘉賓探討愛情同婚姻話題。節目喺2024年4月25號到5月24號逢禮拜四、五22:30-23:05喺翡翠台播出。
香港太平清醮

香港太平清醮以長洲太平清醮最出名，香港人講起太平清醮，多數就指長洲太平清醮。
長洲太平清醮包山
喺香港，太平清醮畀村民酬謝神恩、祈求國泰民安，又以打漁同耕田為生嘅村民最重視。唔少鄉村到而家重保留定期打醮嘅習俗，多數都叫太平清醮，少數叫安龍清醮。
太平清醮活動承傳咗唔少中國民間風俗同文化，近代太平清醮更吸引唔少外來人同遊客嚟睇，好似長洲太平清醮成為長洲當地一年一度嘅盛事，影相發燒友、遊客，揪熱鬧嘅人逼爆長洲，大街小巷都係人，鋪頭食肆大做生意，近年重有紀念品賣。
太平清醮更成為香港少數保留得到嘅大型宗教活動之一。每次太平清醮唔少嘅村都會搭戲棚，做大戲，非常之熱鬧。
辦太平清醮係使唔少錢嘅事，一般每五年、七年或者十年先搞一次，幾耐搞一次視乎每個地方而定。例如長洲太平清醮會於每年嘅農曆四月舉行，而上水鄉太平清醮就每六十年先會搞一次。日期方面，打漁同耕田社區會唔同，耕田嘅新界錦田鄉多數喺農曆十月、十一月舉行，而打漁為主嘅長洲，就喺農曆四月、五月。
香港太空館

香港太空館（英文：Hong Kong Space Museum）喺香港九龍尖沙咀梳士巴利道10號，鄰近香港文化中心同香港藝術館，係康樂及文化事務署轄下嘅博物館之一，佔地8,000平方米，喺1977年7月16號動工起，1980年10月7號開幕。太空館定期舉行各類型嘅天文展覽同講座，亦開放畀學校，團體同公眾參觀。太空館擁有一個蛋形外殼建築，喺啟用初期，因為該蛋型建築（天象廳）係一格格正方形組成，所以好多市民都稱佢做「菠蘿包」。

歷史
1957年，蘇聯發射第一粒人造衞星，開始引起唔少香港人對天文嘅關注。香港政府亦曾經响1961年建議喺維多利亞公園起天文館，但最後不了了之。直到1974年，天文館嘅計劃被市政局舊事重提，選址舊尖沙咀火車站附近嘅海旁，耗資6,000萬港元。由於香港嘅氣象部門香港天文台已經用咗「天文」一詞，為避免引起混淆，故此香港天文館最後落實稱為「香港太空館」。香港業餘天文學家廖慶齊先生係太空館嘅創館館長。
1980年開幕嘅香港太空館，成為全球首座電腦化嘅天文館。太空館天象廳裏面嘅電腦化星象儀，能夠透過光學原理模擬實際星空環境，將8,000粒恆星投射到天象廳嘅半球體螢幕。2004年，民政事務局為答謝何鴻燊捐助2,000萬港元弘民基金，決定將轄下嘅太空館天象廳命名為何鴻燊天象廳，為期15年。根據2005年資料，香港太空館每年平均約有70萬人次參觀。
太空館內部
何鴻燊天象廳
航天資料展覽

天象廳
香港太空館天象廳位於蛋形建築上層，係館內一個最重要嘅部分。佢係全球最大嘅天象廳之一，東半球第一座全天域電影放映設備，亦令太空館成為世界上第一座擁有全自動天象節目控制系統嘅天文博物館。以往觀眾進入天象廳時可以隨便搵位坐，但自從2000年6月29號起，天象廳開始實行劃位措施。
天象廳喺2004年命名為何鴻燊天象廳，命名為期15年。大部分節目用粵語旁述，部分場次就用英語旁述。觀眾可以用天象廳入面嘅耳筒，選擇粵語、英語、普通話或日語旁述，並調校音量。1995年天象廳安裝影片與廳內觀眾互動系統，系統可以用作通過觀眾投票而選舉影片嘅發展，並作為問答比賽時嘅按鍵。
座位：270個（翻新前有315個）
銀幕直徑：23米
放映設備：可自動調節伸縮升降嘅蔡司VI A型星象儀
放映節目：天象節目、全天域電影
其他用途：每月星空巡禮、天文問答比賽
天象廳喺2020年進行最大規模嘅一次嘅翻新工程，主要更換直徑達23米嘅半球形螢幕，新螢幕提供無縫拼接嘅觀賞體驗，唔會好似舊螢幕噉睇片嗰陣會見到「一條條直線」，工程完成之後，已經喺2021年7月1號重新開放，票價同以前一樣冇變。

翻新工程
太空館兩個展覽廳曾經喺1991年翻新過。
2008年11月，香港太空館耗資約3,400萬港元，幫天象廳進行自1980年啟用以嚟首次大型翻新工程，主要係安裝一套全新數碼天象投影系統，可以實時模擬喺任何時間同從宇宙中任何地點觀看星空，系統更可以升級到播放全圓頂銀幕嘅動畫或電影，而家只有極少數嘅天文館擁有呢種高解像度嘅數碼天象投映系統。
此外，天象廳入面嘅300個座椅，亦會換上全新嘅多語言互動系統座椅，採用無線藍芽技術嘅耳筒，加上座椅配備多功能系統，觀眾之間可互發短訊，亦可進行即時問答遊戲、意見調查等活動。
天象廳2008年11月17號暫停開放進行維修。2009年7月1號重開，翻新後嘅天象廳設置咗數碼天象投影系統，價值達2000萬港元，系統採用美國公司Sky-Skan Inc嘅技術，解像度超過5,300萬像素，至今全球只有香港太空館同北京天文館能夠達到呢個水準。
此外，天象廳入面嘅座椅亦全部換晒，由法國製造，新座椅配備咗多語言互動系統，椅背嘅斜度可配合天幕嘅弧度。另一方面，觀眾唔再係只係响地球表面抬頭望天，更可以由太陽系嘅八大行星唔同角度仰望太空，亦可探索唔同星座嘅面貌，甚至從外太空反觀地球北極光嘅變化。
太空館嘅兩個展覽廳喺2015年10月5號暫停開放，進行全面翻新，新展廳將分別改名做「宇宙展覽廳」同「太空探索展覽廳」。地下嘅「宇宙展覽廳」將展示由近至遠嘅宇宙概念，畀觀眾置身一個幽暗而神秘嘅仿真太空環境內，展品包括「月球彈跳機」、「宇宙演化劇場」同「重力衝浪」等；一樓嘅「太空探索展覽廳」主題將環繞太空探索同太空科技嘅發展，內容包括「宇宙飄浮」、「發射火箭」同「太空人訓練」等，畀觀眾體驗喺太空生活嘅滋味。2017年年尾展覽廳會先開放畀學校申請參觀並進行展品測試同運作評估，喺2018年4月25號全面開放畀公眾參觀。

出版書籍
自1980年開始，香港太空館已開始編印同天文學有關嘅科普書籍，例如介紹宇宙天體同宇宙有關嘅物理現象嘅《恆星》同介紹彗星嘅書《彗星》等。此外，太空館亦印製唔少同天文學有關嘅棋，對象主要係兒童。

展覽廳
標準飛：HK$10
優惠飛：HK$5（適用於殘疾人士（同埋一位照顧嘅人）/ 60歲或以上高齡人士）
團體飛：HK$7（20人或以上喺同日參觀團體嘅標準票特惠價）
免費入場
逢星期三
由買飛嘅成人陪同參觀嘅四歲以下小童
康樂及文化事務署博物館入場證
全日制學生
2019年4月1號開始，全日制學生或博物館通行證持有人只需要出示有效嘅學生證明文件或博物館通行證就可以免費入場，唔需要網上預約。
陳菊

陳菊（粵拼：can4 guk1，1950年6月10號—）係台灣民主進步黨成員，喺臺灣省臺北縣羅東區三星鄉（今宜蘭縣三星鄉）出世，做過高雄市市長，2018年轉做總統府秘書長。2020年8月1號上任成為監察院院長。

得意事
陳菊嘅外號叫做「花媽」，原因係陳菊嘅外型同日本卡通片《我們這一家》嘅花師奶（台灣叫花媽）好似，因而得名。
陳萃如

陳萃如，JP（英文：Marion Chan Shui-yu）係香港政府政府統計處長。

仕途
陳萃如1986年1月加入政府任職統計師，1997年6月晉升為高級統計師，2014年11月晉升為政府統計處助理處長，2016年11月出任政府統計處副處長。2019年7月16號，香港政府宣佈陳萃如將接任開始退休前休假嘅鄧偉江，由26號起出任政府統計處處長。
陳葉生

陳葉生（1997年6月28號—），中日混血兒，係中國大陸男演員。
陳華鑫

陳華鑫（粵拼：can4 waa4 jam1，英文：Gloria Chan，1989年6月10號—）係香港無綫電視前女藝員，參選過2012年度香港小姐競選，落選之後去讀第26期藝員訓練班，讀完後曾經有份參與《星夢傳奇》、《獎門人》等節目，之後因為佢主持《廠出新天地》而開始多人識。2019年9月底離開無綫。
陳萬雄

陳萬雄，中國政治人物，第十一屆全國政協委員。1973年喺香港中文大學新亞書院歷史系畢業，之後攞到廣島大學博士學位。退休前曾擔任香港聯合出版集團副董事長、聯合出版集團總裁、香港出版總會會長。2008年，當選第十一屆全國政協委員，代表特邀香港人士，分入第五十二組。

野雞大學頭銜爭議
佢報稱攞到嘅亞洲知識管理學院榮譽院士頭銜，但有線新聞喺2019年報道，亞洲知識管理學院其實係一間野雞大學，未獲當局認可，比錢就有得攞佢哋唔同嘅頭銜。
馬駿

馬駿係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
馬騮搣

馬騮搣，中文叫猴子採，係鐵觀音茶葉品種，喺福建安溪南岩峰嘅峭壁野生。皆因著紅衫嘅採茶工人要繩吊住摘茶葉，遠睇似馬騮搣緊樹葉，所以叫「馬騮搣」。
馬騮面蘭

馬騮面蘭（注意馬字用平讀，粵拼：maa5*1 lau4*1 min6 laan4；學名：Dracula simia）係蘭科小龍蘭屬嘅常綠灌木，原產地喺厄瓜多爾東南邊嘅安第斯山脈嘅樹林嗰度。

名
呢種植物由於個花嘅樣好似啲馬騮噉先至改咗噉嘅名。

形態
呢樖嘢喺一年四季都可以開花，飆出嚟啲味同熟咗嘅金桔差唔多噉。
馬駿朗

馬駿朗（英文：Daniel Ma，1993年1月5號—），係香港本土派人士，2014年曾經雨遮革命曾經籌備發起佔領英國駐港總領事館行動，更主動退學。2016年，佢畀左派報紙話佢曾經去英國籌組香港獨立黨同做埋黨嘅秘書，佢就澄清自己無去過英國。
馬騮戲

馬騮戲係由馬騮或者其他靈長類動物（譬如猩猩）做嘅戲，喺舊時中國同日本都算幾興。
粵語俗語入面，亦會用到「馬騮戲」比喻鬧劇。
馬騰

馬騰（粵拼：maa5 tang4；—212年），字壽成，漢族，係東漢末期武將，東漢初將領馬援後人。阿爸係馬平。馬騰係蜀漢武將馬超阿爸，另外重有馬休、馬鐵兩個仔。馬騰同義兄弟韓遂唔啱，俾曹操解和之後召去鄴城當官。後尾馬超同韓遂起兵，曹操平嗮馬超佢哋之後俾曹操殺害。
小說《三國演義》話馬騰係忠耿於漢朝，同黃奎計劃謀殺曹操唔成，馬騰死咗之後仔馬超同韓遂起兵報仇。